Tuesday, January 24, 2012
Kadai hkawhkam wa rai ti mung, gara share shagan wa rai ti mung, hpaji ninghkrin wa mung, tsi sarawun wa mung, suthti kummi wa mung, matsan jahkrai wa rai ti mung, lani mi si na sha re. Shinggyim masha gaw, hkum hkrang si mat tim, mying hkrung nga lu yang, dai gaw myit dik mai ai lam re. Masha law law wa hkum hkrang asak naw hkrung nga ninglen, mying si mat ai ni nga ai.
Ndai ten na Jinghpaw Wunpawng sha ni a mabyin sat lawat hta, kaning rai yang, hkum hkrang si tim mying hkrung lu na ta? Kaning rai yang, hkum hkrang naw hkrung nga ninglen mying si mat chye a ta? Ngu nna ga garan sanglang dan na gaw, n si ai tsi sara, n shut ai tara kasa n nga ai zawn, tinang nang sawn ginhka la yu saga.
Jinghpaw Wunpawng sha ni gaw law la ai amyu ni n rai nga ga ai majaw, shada da pu gang sin machye chye ai myit, shada da makawp maga hkat chye ai myit, shada da mara raw hkyamsa hkat chye ai myit, shada da myit tau hkat chye ai myit, shada da arawng la hkat chye ai myit rawng ai rai yang, grau kaja na re hpe mu mada ai. Kadai mung hkum tsup ai gaw n nga ai. Agung alau ngu ai gaw, Yesu kaw pyi du pru ai lam Chyum Laika hta mu lu ga ai re.
Hpa mi rai tim, Du Kaba Lauwa Zawng Hkawng a myu tsaw myit gaw, hkungga shagrau ging nga sai. KIA rai yang she shagrau na; NDA-K (ran pru) re majaw nyeng nau n garu ai zawn re ai hku tsun shaga dinglun ai gaw n manu mu ai. Hpa baw nawku hpung hku kamsham hkan sa ai raitim, sumsing mungdan hpe myit mada ai lam maren sha rai nga ai zawn, hpa baw shingteng amying hte rawt tsap ai raitim, myu tsaw ai lam maren sha rai na ga ai. Wuhpung wuhpawng n bung hkat wa ai lam; shada hpai shai nna ran pru ra ai lam ni gaw, byin chye ai hkrai rai nga ai.
Gawng shingyan a ntsa asawng asang nga tsun shaga ai mung n htap htuk na ga ai. Kan tit ai hpe nau lu su, nau lu sha nna tit ai ngu dinglun jahpyak tim, tsun dinglun ai wa mahtang she hpoi na rai nga ai hpe dum ra ai. Kade lu sha tim hpum n hkraw ai ni nga ai zawn, jahpawt shana japhtu hte hkrai sha tim, hpum she hpum wa ai ni mung nga ai. Hkum hkrang kadun la ai hpe n kaw n law ngu tsun tim, gawng shingyan galu ai ni n lu galaw ai magam law law shi galaw lai wa sai.
Jinghpaw Wunpawng sha ni a rawt malan hkrun lam gaw, kade wa naw galu na kadun na kadai n lu tsun ai. Kadai wa a asak hkrun lam kaning rai hpungdim na mung n chye lu ai. Hpawt ni na lam hpe daini anhte garai n mai gumrawng ga ai. Anhte a nsoi nsa anhte a hkum hkrang ni Lauwa Zawng Hkawng hpe hkum tsun, gwi wa mang daram pyi n rai mat na kun kadai n lu tsun nga ai.
Daini gaw, Jinghpaw Wunpawng sha ni yawng, Du Kaba Lauwa Zawng Hkawng hpe hpang jahtum hkungga jaw dat ging ai nhtoi aten rai nga mali ai. Du Kaba Lauwa Zawng Hkawng NDA-K kaw na ran pru nhtawm, shi si ai shani du hkra, myu hte mungdan a ntsa sadi dung magrau grang let, share shagan lai wa sai gaw, kasi la mai ai lam nan rai nga sai. Hpunau kau mi tinggyeng nga manu lam hta machyu ai ninghkan jasam wa a lagaw lata myi na tai nhtawm, hkrap let wa pu shup nga ai ni hpe yu yang, Lauwa Zawng Hkawng gaw, jaw ai maga lata la hkrup sai lam danleng nga ai.
Ya aten hta Du Kaba Lauwa Zawng Hkawng a hpyenla ni shawng lam majan pa hta tsap nga ma ai hpe na chye lu ai majaw mung arawng la shagrau hkungga ai. Tengman ai labau lit hta apnawng daw jau gun hpai ai lam majing rai nga ai. Dai hta grau ai kaga hpa n nga sai.
Anhte gaw, myu hte mungdan a n tsa sadi run let lam dam nga ai ni hpe mung n mai kabai kau nga ga ai. Sagu latsa hta jahku shi jahku hpe lawng e rawng da lu tim, mat mat ai langai hpe naw hkan tam ra ga ai. Anhte a sai daw sai chyen ni; kalang mi na anhte a myit rum share shagan manang ni hkrai rai nga ma ai. Shanhte a matu chyinghka hpaw da let, myit galu kaba madun ra ga ai.
Jinghpaw Wunpawng amyu sha ni agrin nga dingsa Du Kaba Lauwa Zawng Hkawng a mying mung agrin nga na sai. Du Kaba Lauwa Zawng Hkawng a asak wenyi gaw, Karai Kasang a htoi kabrim ai sumsing htingnu e, htani htana asak hkrung let, ningngai lu na hpe myit dik kamsham let, hpang jahtum shagrau hkungga dat nngai law.
Watsat Hku Chyingtek
25-1-2012
Tuesday, January 24, 2012 by Admin · 0
Ahkyak kaba ai,manu dan dik ai, sutlu manu dan dik ai lamu ga mungdan re majaw masha yawng a ra sharawng ai, manu shadan ai, myit shang sha ai hte hpyen law nga ai re. Dai ni annau ni hpe grau myit shang na matu, grau mung masa amyet lu na matu hpaga masa hpe mung masa hpyen masa hku jai lang ra nga ai re. Masha yawng myit shang sha nga ai hpakant hpe pat ra ai zawn Dap kaba 4 dung 8 hku len shalai na hkyen nga ai Gas salu hte yenan sau dumlawm lam hpe pat nan pat ra ai hte anhte ahkaw ahkang n'lu ai, ahkang n'hpyi ai nmai lai hkra galaw ra ai.anhte lamu ga hta galaw nga ai hpaga masa yawng hpe n'mai galaw hkra jahten ra ai, myen hte miwa a lapran hkra machyi ai lam nga yang chyu mung masa hpyen masha amyet pru na re majaw yawng myit shang sha ai hpaga masa hte mabyin shara ni hpe jai lang ra nga ai.
Mung masa hpyen masa hku madi madun na gaw hpyen yen tsin yam masha ni re, dai ni mabyin hte garum ningtum ai lam hpe law law htawng madun ra ai, myen gaw dai ni hpe shinggyin nauna myit hte garum na ladat n'nga ai hte sat sharu nga ai myu shamyit nga ai masa hpe ja ja tsun madi madun ra ai, Garum sa wa na ni hpe mung pat hkum ai masha shinggyin ahkaw ahkang tawt lai ai lam ni hpe law law lawan lawan ten shagu lang hte lang htawng madun ra ai,UN hte EU Asean US de ding yang tang ra nga ga ai.
Ya kalang bai n'gun kaba dat nna maigan du myu sha ni yawng mungdan shagu ninghkap n'gun kaba lawan madun ra ai, mung masa lam bawngban sa wa na hta n'gun kaba re.rawt malan masat shani yawng n'gun madun lu yang kaja dik rai na re.
Myen hta miwa hpe grau hkrit ra ai,myen mung kaw shaning galu sai chyup lu na matu myen hpa galaw shangun yang galaw ya ai, maidang masawp kashin shangun tim galaw na sha re,myen a kaichyan yawng gaw miwa chyu galaw ya na masa nga ai. Manu dan dik ai lamu ga re majaw miwa a hpaga masa gaw annau ni matu tsang dik ra ai hte hkrit tsang ra dik ai lam re.
Yup pyaw nga ai madu a ma ni a myi man hpe azi yu masawp yu nna n'gun la ga.
Shanglawt sai.
Baren Numraw
1. Anhte n dai ten hta e n ngut shi ai rawtmalan PADANG HKRUNLAM MAJAN MASING hta e Myusha hte Mungdan hpe magrau grang grang makawp maga mat nna Hkrat sum mat sai share shagan ni hte Hkala n ba hkrum taw ai share shagan ni hpe anhte mungkan shara shagu hta e du taw ai JWP myusha ni hku nna n dai rawt malan poi hpe mahta la n htawm alu gumhpraw hpe gahkyin la nna shanhte ngam da ai kanu kawa kahpu kanau ni hpe shalai ya, Hkala taw ai ni hpe mung n gun jaw ga sa shaga ya, kumhpa shagrau jaw ya let Anhte Myusha ni a Tsawra myit hpe jawm madun ga ngu saw shaga mayu ga ai. Anhte langai sha re nga ga ai, Pu gang jang sin machyi ai ngu ai hpe anhte n dai lamang hta shanglawm let madun sa wa ga law.
2. Maning na Rawt malan poi kawn hpang ai "Mung Shawa Makawp Ninggang" kumhpa hpe dai ning na rawt malan poi hta e bai shagrau lu na matu mung yawng jawm shanglawm sa wa ga,
n dai kumhpa gaw
Mung shawa kawn Myusha hte Mungdan a matu tinggyeng hku nna a tsam dat shakut nga ai ni hpe shagrau kumhpa jaw na hku re ai, n dai lamang hta gaw maning e NDF party kaw na Slg. jan Bawk Ja hpe maning na rawtmalan poi hta shagrau ya sai hku re ai.
Dai hta e shagrau ya gring ai ni a mying jahpan ni hpe mung sa ya marit, lata la nna yawng e hkawn ai hpe jawm shagrau sa wa ga.
N dai lam a matu mung anhte yawng Ja gumhpraw hku nna shanglawm sa wa na matu saw lajin dat n ngai. N dai lam hte seng nna shara shagu de du taw ai myutsaw mungtsaw myitrum ni yawng hpe bai shana hkat na matu lajin dat n ngai.
Myit hkawn, myit lawm ai ni bungli rau jawm galaw sa wa lu na matu jawm bawng ban ga.
Shagrau sha a gring ai ni hpe anhte jawm nna shagrau sha a let n dai Padang Hkrunlam majan masing hpe awng dang wa hkra jawm shakut sa wa ga law.
Ong Lahpai,
+4552811075
Willemoesvej, 13.st.th
6760, Ribe, Denmark
Mungdan Shanglawt Asuya KIO/KIA ningbaw ningla hpushawng hpuba ni hte mungchyingsha ni yawng hpang de ngai langai mi a ningmu hpe tangmadun shana dat n ngai.
Jinghpaw Wunpawng Myusha ni hte gaga rudi Wunpawng Myusha ni yawng madu uphkang ai mung(Kachin land) hpe tsep kawp lula na matu shakut shaja ding yang rai nga ai ndai ten hta hka hpunla grai ja dik ai hka ga-ang kaw du taw nga saga ai re hpe anhte yawng dum ga. Dai re majaw GA MUNG SHAGA HKALI MUNG ASHAP let matut shakut sa wa ra sai ngu mu lu nngai.
Tsun mayu ai gaw tara nlang ai Myen gumshem Asuya hpe n-gup aga mungmasa bawngban ai lam ding yang raitim Sinat lashawng gang ai lam mung n mai jahkring ai.Ga sha shaga nna hkali n ashap yang gaw anhte jawn tsap taw nga ai hkali gaw ndai ja dik ai hka hpunla kaw yawng lawm mat wa ai hta n-ga, Nammuk dara kata de lup mat wa chye nga ai.
Rawtmalan hkrunlam dai ni 50 ning jan hkra na mahkrum madup hte maram dinglik yu ai shaloi ...
(1)Sinat mahku nsen ngoi taw nga ai ten hta tsun shaga ai ga myu mi.
(2)Sinat mahku nsen zim mat jang tsun shaga ai ga myu mi.
(3)Daini tsun ai ga daini tara shang nna,hpawtni gaw tara bai n.shang mat ai, tara nlang ai lup mat amyu (Myen) re.
N-dai ja dik ai hka hpunla hpe myithkrum mang rum ai hte laidi lu hkra jawm shakut sa wa ga.An nau ni ngwi pyaw ai madu uphkang Mungdan lu na sha rai sai
Sau Nan Du
Sweden
Bawsang yawng hte ten langai hta shara mi kaw, lamang mahkyen jahkrat nna n'gam hte n'gam langai hpang langai masing shawng jahkrat dan nna, tsang hte tsang mai bawng ai. Bai sharen da ai bawng masha ni hpe mung ten langai hta, atsawm jahpan la nna kalang dat mai dat ai re, hpa majaw ten garawt nga ai kun? Hpa majaw madu mana masu ai hpe htawng madun nga ai kun? Shingna shingnyip mu yang hkrang hpe mu chye sai ten madu myit n san seng ai hpe madu gaya n chye ai hpe hpa rai madun nga ai gaw Gumshem myit, hpyen myit grai nmat shi ai, nsawn n'ang ai gumshem daru aya hte naw up hkang sha mayu ai ladat a jaw re hte, hpyen u shoi naw dun nga ai kumla sha re.
Tinang dep magra lu ai masha, tinang shingwang hta tinang a matu hkra machyi ai lam n'nga ai ni hpe dat masu ai shatsawm masu ai, mungkan na tara shang asuya langai masat lu hkra bai pat tawn ai, hpaga masa hte bawngring lam yawng hpe hpaw ya na matu, hkabun hku mu hkrup ai shuchyit zawn, ba hkang she tat daw mi dang chyang, gungbang tawn ai nga chyayet hpe la malau sha nga ai. Shani tup gatet tim udi gaw langai sha, rau yup nna du manat sat ai masa de naw shanang na kun? Madu hkrai sha na sha shadu tawn nna shat ban (1) hta, bawsang law law hte rau chyawm sha ga nga mai na kun? Madu lamu ga na lu malu yawng gun sa nna, madu matu n'lawm ai shat hpun de sa na kun? Kadai mi simsa masat htu htu, hpa mi byin byin, annau ni hte n bung ai nseng ai, annau ni shawng lam de kara hku chyawm galaw yang shanglawt lawan lu na de she myit sa wa ga.
1-Panglong ga sadi mung shanhte ahkyak n'tawn sai.
2-2008 a gaw da ai Tara hkrang mung mai galai na nre.
3-Anhte lamu ga hta jung tawn ai, htu tawn ai hpyen dap, hpyen n'gun mung dawm kau ya na n're.
4-Hpyen majan simsa lam sha madung tawn ai.
5-Mung masa hte bawngban mahtai tam mayu ai lam n'nga ai.
6-Munghpawm hkrang masa n'nga sai.
7-Tinang up hkang mungdaw n'kam jaw ai.
8-Anhte hpe hkrai n'gun kaba hte gasat na.
9-Tara hkrang kalai kau na lam n'nga ai.
Mung masa hte bawngban sa na mahkyen masing shawng n'hpaw dan yang kara hku bawngban na lamang shawng nmu yang bawngban n'sa ai nga dan yu ra ai. N'dai ten myen hpe n'mai shakya ya sai. Ja ja mazut zut dawdan ga. Myen hpe galoi n'mai kam ai. Mung masa hte bawngban jahkrup nna mahtai tam sa wa na lam n'mu yang, hpyen masa nmai jahkring sai hte, myi htan tu ladat, jau gawng ladat hte machyu pala (1) hta tai hpyen langai hku shara shabra, masha n'gun shabra nna, n'sim nsa, gap shatsang ra sai.
Hpakant hpe pat nan naw pat kau ra ai. Hpaga masa yawng pat ra ai. Mung masa mahtai lu jang kaja nan simsa chyalu re, mahtai pru hkra shanglawt sha nlu dingsa ja ja naw gasat yang she kaja na re. Mana masu nna nga kaba kapung sha mayu ai hpyen hpe Tinang mungdaw up hkang lu ai masa sha n'du dingsa gung bang tawn ai, mung masa nga chyayet hpe madaw naw dam jaw, tawn jaw ra ai. Bawsang yawng hte simsa lam kade mi la la, shanhte hte annau ni nbung ai, annau ni hpe hkrai dasang gasat ai gaw annau ni matu grau kaja ai hte grau ga tsun n'gun nga ai hte mungkan na asan grau mu chye wa na re. Sam chyang ni hte ningma hkang alun na lam de myen gaw hkyen tawn magang sai. Sumprat kaba dawk na, wa hkali dat bang na gaw myen a bungli re.
Dai ni mahtai lu ra sai ten kaja nga yang, hka hkanu nga yang lawan nga hkwi ga. N'dai ten myen a hpyen masa mung masa mungkan na ni chye hkra n'gun hte htim gasat yu ra ai, shaloi she myen gara hku ka manawt wa na grau chye na re.
Baren Numraw
By JPKS
Monday, January 16, 2012
Monday, January 16, 2012 by Admin · 0
(1) Hpakan hpe n mai tat ai. Ya, myen hpyen ni a shang gumhpraw daw mi yawm mat sai. Dai sha nka dai gaw Jinghpaw WP mungdan gawgap ai shani dai hte arang galaw ra ai.
(2) Kaga amyu ni hpe tsepkawp n shang shangun ai sha, nga taw sai ni hpe mung Hpakant ga kaw na wa mat hkra ladat shaw ra ai. Hpa majaw nga yang, mungdan nnan kaw e, bungli n lu ai Jinghpaw amyu ni a matu kanbau ginra shatai ra ai.
(3) Ya Shanglawt dap hte myit n hkrum ai zawn rai taw nga ai, NDAK ni, Lasang ni hpang tim, myusha lam yan masing hte seng nna myit galu kaba the zinglum ai shiga ayan shalai ya yang mai na re. Hpa majaw nga yang masa lam hpe kaning n mai galai shai hkraw ai majaw kade n kam tim kanawn nang taw nga ai ni grai rawng taw nga ai. Dai ni gaw nau nna yang Shanglawt dap the langai sha tai wa na rai sai. Jinghpaw WP myusha ni myithkrum wa jang myen hpyen ni hpe hkum tsun kaning zawn re hpyen hpe mung dang na sha re.
(4) Kaga amyu rawt malan hpung ni mung Shanglawt dap hpe grau kamhpa wa hkra, ayan matut mahkai let shanhte a ginra kaw e majan hpe mai byin ai daram hpaw na matu n gun jaw ra sai. Dai lamang mali hpe shata manga dang lu shadik shatup jang mauhpa lamik kum la paw pru wa na re.
Ningbaw ni e Plan kaba she soi ga. Wuhpung nawng nawng kasa hkat n mai ai shara kaw e, marai masum hpra rai nna jaugawng hpung law law hpaw let, shara law law kaw na hpyen ni a chyinghka lam hkan, hka ja lam, hka shin lam, gat sa lam re ni hkan kahti galai hkan sin ai rai yang hpyen ni na na hkam na n re. Lu gap ai hta hkan let shagrau ai lam mung galaw ga.
Simsa lam bawngban let gaw nau nmai shana ai. Ya gaw miwa ni mung machyi lawm sai re majaw, majan ladaw na wa jang, miwa ni mung grau grau maw lanyet lawm wa na tsang ra ai. Hpa majaw nga yang, anhte amyu sha ni law law gaw miwa mung kaw na n gu ni, tsi mawan ni, kaga shahpa ni hpe madung jailang taw nga ai re majaw, dai zawn re kaw e, dingbai dingna byin shangun ai tsi amyu myu kayau bang na dut shalai ya na hpe mung tsang ra ai. -myen the miwa hpe gaw maren tsang ra ai re. Hpa mi nga tim, n dai majan gaw myen ni anhte amyu sha ni hpe yu kaji ai a majaw byin wa ai mabyin re majaw myen yawng mayawng, hpyen da, mung masha ni da, myit galai shai ai lam nnga ding sa gaw ya simsa lam la tim, hpang e naw byin wa na sha re. Dai majaw kaja dik htum gaw ya shade madang du hkra woi shakut sai the maren, lam daw mi kaw n jahkring ai sha, WP mungdan hpe ladat hkra hkra the woi gapdi la na sha ra ai. Ya na zawn , ding yang shakut mat wa ga, WP mungdan grai ni sai.
Shanglawt hpyen dap ting hpe Lamu kasa Gabriela woi awn u ga.
Out of 15 associations in Kachin Baptist convention, 10 have been devastated by the regime government so far. All the Kachin villages have become desolate places. Villagers’ livelihood has been destroyed; their belongings have been taken away as booties by the regime soldiers in more than one hundred villages. More than seventy thousands are at refugee camps. The rest of the Kachin population in towns, cities still stays at home, but they are like under-house arrested. They cannot do their livelihood. Typically, Kachins earn their living working in the countryside. By grace, humanitarian organizations, International communities, and some institutions have been providing the refugees food and shelter. But now, towns, cities dwellers are beginning to face shortage of income and food, too. The life of Kachin people has been restricted inside or outside the cities. Many of them are beginning to mortgage their houses and homes. When regime soldiers meet travelers in the buffer zones, they ask the travelers if they are kachins or non kachins. These soldiers let go non-Kachins but stop kachin travelers and put into jails, torture, dress them uniform, use them as human shields or potters in the battle. The soldiers have even killed several motorbike riding travelers by mistake in different areas. In fact, this is lexical cleansing of the regime government on Kachin people. Since the land of this small Kachin population sandwiches between non Christian countries of China, India and Burmese, these giants neighboring countries are also deliberately conspiring against small Kachin society and applying ammunition to wipe out small Christian society. In doing this, Chinese will harvest the natural resources freely, if Kachin population is crashed. With all these reasons Kachin people no longer see China and India honest looking at their immigrants living in Kachinland. Without these business people, regimes will have gone long ago. As Wang Kya Pou, Chinese prime minister said, “Mainland China is responsible for the wellbeing of these outside Chinese immigrants.” To protect the right and privilege of the Chinese in Burma, China supports regime all that they can, so as India. For the freedom and independence of the Kachinland, it is too hard for Kachins alone to struggle against these giant nations, but Kachins will never give up. When Kachinland is free it will be easy to free all other minorities, including even Tibet plateaus. Being in the middle of the two most populated nations, Kachinland is the most strategic point of these areas.
This is critical situation for Burma. It is very important that western leaders do not take in what this whitewashed regime says. In the news, magazines, there is news about the changing of Burma, but that is in their Burmese ethnic regions, not in Kachinland. They close the door to Kachinland for foreigners and make all sort of presidential lies. The president is only the puppet to deal with the leaders, but militarists are doing different jobs, they even use chemical weapons in their heavy shellings that are quite different to what president says to the international community. Their intention upon ethnic minorities is unchangeable unchanged. So, Western countries, The United States should stand on the side of ethnic groups and help Kachinland free directly if the west wants to see the genuine democracy in this region. Concerned leaders should not take time too long to provide KIA with ammunition directly. Then, KIA will not need much intervention of International Community. They will get back their land on their own. What the KIA needs now is ammunition. It is no use of having modest consultations with Burmese regime because they are not different from Somalia pirates or bandits. For example, they themselves explode bombs in the city centers to impose martial laws and arrest the people they suspect. They seize and imprison the civilians for hostage to bargain with western leaders, in order to have sanctions free. As the whole world sees, they have unwillingly acted out to a couple of western leaders’ demands, but what they have done is just to get what they want in order that they may be able to bully the weak worse.
During the Second World War, by the time, America joined alliance and saved Europe, Nazis had already wiped out millions of Jews. Today, world leaders should not let the same story repeat into this small Kachin society before it is too late. This Kachin society, though small, should also enjoy peace and prosperity managed by the leaders of the global society, but definitely, not by the regimes.
In the opinion of ethnic minorities, western leaders have been heroes in saving the countries and balancing the world since World War II. They still have a great hope on western leaders. They look up to them to live up to their reputation especially while these ethnics are in trouble. Unless Democracy countries and The United Nations help this small nation out of conscious decision in this critical situation, their role and attempts in global society will simply be fruitless propagandas.
For Kachin society, this is Armageddon war. This is too small to compare to the wars in Iraq and Afganistan, but for Kachins this could be the last war. If regimes lose Kachin will survive. If regimes win, Kachin will be finished, later on other ethnic groups will suffer the same fate because in the regimes top secret, they are to wipe out Kachins. While they are eliminating Kachins, they are to offer artificial peace-process to other ethnic groups. When Kachins are gone, they are to take Karen ethnic groups for the second. This top secret came when old Burmese saw British began to use hill tribe people in some of their management. The old Burmese began to see hill tribes as their future rivals. Then, an old Burmese activists group of colonists called “Takhin youth” meaning ‘the lord youth’ organized this secret plan of Burmanizing the country into one single race and single religion. Since then, this secret plan has been handed down by “Takhin youth” from the last moment of British colonels down to the present regimes. The regimes have changed groups after groups, but the top secret remains alive. After all these things, it will not be possible for Kachins to be living in union again because the regimes have imprinted racism to thousands of their young elements of different sectors. It is important to help the Kachinland free and stop all sort of boosting the terrorist Burmese regimes.
Labels: English version (Kachin News)
by Admin · 2
Mungkan hta grin nga lu ai myu sha langai tai lu na matu, Tengman ai Daru magam up hkang Tara masing hkrang gaw ahkyak dik htum re ai.
2-Rau shimlum shanglawt rawtjat galu kaba sa na lam
3-Rau bawngring sutsu nga mai na lam.
4-Rau Htunghking laili laika Ga hpe matsing sumhting sa wa na lam yawng hta,
Myu sha ni myit mang langai sha shabawn nna, Tara ritkawp langai a kata hta rau myit hkrum mangrum ai hte Ra ai magam lit ni hpe rau chyawm gunhpai shakut na matu Daru magam up hkang Tara hkrang gaw ahkyak dik htum ai lam rai nga ai. Pandung langai de rau lata gindun nna rau chyawm shakut sa na matu n'jaw n kaja ai, Tara Ritkawp masing hpe lai kau ra ai zawn n'jaw ai, n'kaja ai myit jasat myit masing masa yawng mung kabai kau ra ai hpe kabai,
prat madang ndep mat sai, myit jasat masa hpe mung tawn kau,n'jaw n'sawn n'ang ai myit lai len ni hpe mung kabai kalai kau yang chyu lawan shanglawt lu ai de du shang wa na re.
Dai ni myen Gumshem gaw annau ni hpe teng myu shamyit shamat ai masa hte gasat nga ai, kaga bawsang ni hpe galoi n'jaw yu ga ai,ahkaw ahkang hpe jaw nna simsa lam gabaw masing hte Ta masat htu ai,grai tsang ra ai lam numbraw kaw shatsap tawn nna hpraw ai kun? Chyang na kun? Moi na zawn ju panyep nyep tawn ai, ningma hkang dingsa alun madun ai de kun? Shing nrai Democracy simsa u shoi dun ai de kun? Myen a ya ten shamu shamawt ai hpe ten la nna grai naw ding lit yu ra na re.
Hpa majaw nga yang bawsang rawt malawn hpung yawng hte Democracy hpung ni yawng hpe ten langai hta rau rapdaw hta man 3 hkrum rai mai bawngban ai. Lama munghpawm tai wa ai ten hta mung rau rapdaw langai hta chyu chyawm bawngban sa wa ra nga n'rai i? Ya gaw annau ni hpe hkrai
dasang gasat nga ai, htawng masha ni hpe lang hte lang dat ai, ndai gaw myen a n'tsa lam mung masa ginsup ai re hpe asan mu chye mai nga ai hte
myen a hkrat sum ai kumla nan rai nga ai. Kata lam manghkang kaba nga sai kumla re. Myen kade manai ai, kade naw tsang ra ai myit masa re, hpyen dap sha madung naw rai nga ai zawn re masa gaw myen hpe nmai kam ai kumla, garan ginhka nna simsa lam bawngban jahkrup sa ai lam gaw myen a nsan nseng ai myit masa kumla re. Hpa wa nga tim ndai ten annau ni hpyen masa, mung masa lam hku myen tai hpyen wa hpe awngdang nga sai ngu sawn mai ai zawn mung masa hpyen masa amyet lu nga ai ten re. Yawng chye ai hte maren shanglawt gaw loi loi nmai lu ai zawn mayak law law kaw na she shanglawt ai de sa wa ra nga ai re,ntin ga.shaning galu dudaw saihkaw sai, htawng rawng sharen hkrum ai, nam rawng rawng ai, makru hpa shat sha, jum nlawm ai simai, jamjau shadang htum hkam wa sai, kawsi htansi, hkabra- hkrapngu hkrapngwi yawn hkyen hkrum nna arang kaba bang wa saga ai, tsin yam hte rau sak hkrung wa saga ai, ya ten NUWA hpu shawng hpuba, ji n ban yawng ruyak jamjau kata kaw na, majan pala lapran kaw nna, hpyen yen tsin yam ten kaw na myu sha yawng a matu arang bang ya ai majaw arawngla ai hte shagrau sha a nngai law.
Kaga Bawsang hpung 1 hte simsa masat htu shagu annau ni a matu n'gam 1 shanglawt lu na de grau nyi wa ai, myen a matu gaw 1 hte masat htu magang dubaw de Daru tara sumri 1 shakyet la magang, 2 htu shanglaw na de grau nyi, myen 2 shakyet la, 3-4-5 dai hte maren sha re majaw annau ni hte simsa lam ntam ai gaw grau kaja ai de lawan du shangun na re. Mung masa, hpyen masa, Daru tara up hkang hkrang hte ten masa gaw annau ni hpe tengman ai awmdawm shanglawt lu na de woi lakawn nga sai, naw hkam sharang ga, naw dating ga, annau ni teng man ai padang hkrun lam majan hte
arang bang gasat nga ai zawn, Democracy hpung nkau hte, shinggyin ahkaw ahkang hpyi hpung ni Sinna democracy Slg kaba hpung ni yawng shi manyi ai hte kya dik ai masing masa kata lam hku myen Gumshem hpe nmai shamu shamawt hkra grup grup hku nna gasat hpyi shawn nga ai, lani hte lani ten hte ten,myen a Daru up hkang tara hkrang hpe lapu du manat hku shakyet nga sai re. Dai majaw annau ni a matu kaja dik ai masa gaw du nan du nyi wa sai zawn annau ni hte nbawngban yang n'ngut ai, bawng nan bawng ra chyalu re raitim annau ni ra ai masing masa Daru magam up hkang lu ai hkrang de lu sa hkra she naw shakut ga, ahkyak hta pausi di, Udi matu tam nmu n'byin u ga, myit malai kalang bai nlu nu ga, ten masa hpe ja ja naw la maram yu ga.
Myen a kalai kau yak ai daru up hkang hkrang masa ni.
1-Hpyendap chyu sha mungdan a kanu kawa, Teng mungdan langai a kanu kawa jet gaw mung chying shawa she re,Daru magam up hkang hkrang hpe mung shawa hpe n'ap gwi ai.
2-Mung chying shawa gaw up hkang hkrum hkam masha masa. mung chying shawa a nsen kaba hpe n'madat ai tinang hpyen dap ra ai gumshem tara hkrang hte up hkang ai.
3-Hpyen la ni a sinat mahka hta she Daru magam up hkang tara grin nga ai. mung chying shawa yawng hpe n'sawn n'ang jahkrit shama,n'htung waw ai n mu mayu, hka ja wa ai hpe she mu mayu ai zai dik ai ladat,Dusat masa up hkang ai.
4-Hpaji ninghkring hpaji chye ai ni hpe shara njaw ai. Hpaji chye ai ni hpe dip tawn ai, n'kam ntsen ai,sinna tara shang ai ni nga nna ginhka kanawn ai.
5-Myu bung ai, makam bung ai ni hpe sha arawng aya kaba jaw ai, lahta tsang mu gun masha kaba tai na matu, myu bung, ga bung ra ai, makam bung ra ai, jaw tim njaw tim tsun ai hku galaw chye ai wa hpe shatsam ai, [ga shadawn hpyen du jaw, lahta tsang masha kaba shatsam sharin jawng ni hta myu bung ra ai myen myu rai ra ai, Bukda makam bung ra ai ni, tinang tara kata up hkang masha hku hkam la ai ni hpe lata san ai]. Ndai ni sha n galai kau lu yang myen hpe nmai kam ai. Ndai Daru magam up hkang hkrang sha nlai kau dingsa anhte bawsang ni hte rau mung hpawm hku rapdaw langai hta chyawm tsap ga ngu ai gaw grai myit yu ra ai lam re, bai simsa lam tam nga ai. U Awng Min tsun ai shada da kam hpa ai lam naw ningra ai majaw anhte hte mung masa loi nmai bawngban ai nga tsun ai, kaga bawngsang ni hte gaw hpa majaw ta? Anhte hpe hpyen man 1 hte n'gun kaba hte lu gasat dang hkra masing jahkrat ai lam sha re. Dai gaw myen a kaya nchye dik ai hkrat sum lam re. Miwa hte hpaga masing hten wa sai. dai majaw miwa hte galaw ai hpaga masing yawng hpe ja ja jahten nan jahten ra ai. Gas salu hte nhprang yenan sau nmai len shalai hkra galaw nan galaw jahten kau ra ai. Shaning galu shingran ran ai myit mada ai shanglawt gaw lu nyi sai, hpa naw myit tsang ra na ta?
Naw dating gasat ga.
Baren Numraw
Wednesday, January 4, 2012
Hpa ji hka ja mayu ai ni a matu web link
educational
http://www.khanacademy.org/
Wednesday, January 4, 2012 by Admin · 0
Moi na Jiwa ni zawn share magrau grang ga. Share ning gun shaw ga. Lagam ninggun hkum daw. Karai hta kyu hpyi ai the htim kasat ga. Nu num ni mung moi na dwi ni, nu ni zawn kasha law law shangai mayet ra nga ai. Kasha shangai hkum lagawn. Dai the maren wa la ni mung atsawm bau maka ga. “Kadai hpa byin byin an nu wa ni nga pyaw jang rai sai” n dai hku hkum myit shut lu. Mung tsawm yu tsaw myit rawngga. Pu gang sin machyi ai myit the myit hkrum mang rum let nga sawa saga. Maigan my tai mat na hkum myit. Madu htunghking shamat kau na. Laika shamat kau na. Chyurum Wunpawng sha ni e n myit shut ga.
Nu num ni mung madu hpe roi ai ni hpe galun na matu ningshi masen kasha matep gun da ga ngu shadum mayu ai. Chyurum Wunpawng sha hpunau myit su ni e, na hpyen wa hpe tsaw ra nga u nga ai the maren shaning ladaw grai na hkra tsawra let n ja n hpra let pawng yu saga ai le. Myit shagrit shanyem ga nga ai mung shaning grai na hkra shagrit shanyem yu sai. Shabyi maga mi bye ya yang shabyi maga mi jaya u nga ai mung grai lang bye lang hkam saga ai. Mai mi sa shangun yang mai mi naw sa u nga ai mung mai hti n dang hkra sa ya saga ai. Na htingbu jan hpe hkum ra u nga ai the maren Jinghpaw la ni Myen num ni hpe langai pyi n roi shut yu ga ai. N dai zawn tsawra myit madun timung, chye na ai Myen ni n rai ma ai. Dai majaw annau ni kadai mung n tsawra saga. Tsawra magang Wunpawng la sha ni a madu jan ni hpe kashun jahten roi rip ya magang she rai nga ai.
Myen a myi tjasat gaw masu magaw na sha myi tai hpe nang ngaic hye da ga. Myen tai hpyen wa galling galau masu tsun ai ga hpe n madat saga. Myen tai hpyen wa hta hpanga n na, madu lusu ngamai na hpe sha galaw n htawm, Wunpawng sha yawng hpe lam n re ai de woi ai sha n gadut sha kau mayu ai ni e, nanhte hpajic hye ai kung zet ai hkum shadu. A ngawk sha gaw dik ai a nya dik ai ni rai n dai. Dai hpe dum chye mu. Ten naw nga yang myit malai u. Tinang hpe Myen tai hpyen wa zingri zingrat ai kachyi mi pyin hkrum sha yu ai majaw mung rai na n hten. Yajang nanhte ni tatut n hkam sha yu tim lani mi nanhte a shu mashi shu masha ni hta n dai tsin yam ni hpe hkam sha wa chyalu sha rai na re.
Tsawra ai Nu Wa hpunau Jinghpaw Wunpawng shani e, Myen tai hpyen wa hpe gaw tsawra myit kade madun timmung chye na hkran hkrang ai masha nan n rai ma ai. Tsawra myit madun jang manya sha shadu ma ai. Dang sha roi sha na chyu sha myit ma ai. Dai hpe annau ni chye dum ra nga ga ai. Ya daini na ten hta tsawra magang myawk kaba hte gap bun magang. Myit shagrit shanyem magang num ma ni hpe roi rip magang. Shabyi bye ya hkam magang dum n ta nat ya ai hte du sat yam nga ni hpe sat sha ya magang. Mai sa sa magang anhte my ni hpe porter rim ai hte lit a myet ya magang rai nga ai le. Dai hpe naw hkam sha shalai ngana kun. Jinghpaw Wunpawng sha ni yawng hpe n dai ram zingri zingrat ai Myen tai hpyen wa hpe lahkrip rara the jawm kasat sa wa ga ngu tsun n gun jaw datai. Isarela masha ni zawn myit ja ga. Shan the ni zawn madu a mungdan a matu kasat gala ga.K yu hpyi let n gun da ting n htawm shawng lam de myit hkrum mang rum ta gindun sa wa ga . Share shagan hpyen la ni hkum hkrit ngu n gun jaw sha tsam datai.
MajoiShingra Share Gam
By: http://jinghpawkasa.blogspot.com/
Grau nna gaw kasa ni a prat hta lak lai ai hku byin wa sai. Kasa Pawlu hte Petru, Kasa Pawlu hte Barnabas ni gaw Kabu Gara Shiga hte htunghkring lam hpe ginhka nna tsun dan ra wa masai. Kabu Gara Shiga hpe hkap la na matu Yuda ni a htunghkring gaw pat shingdang ai zawn byin nga ai. Nmai sha ai lu sha, nmai tat kau ai htunghkring, nmai galaw ai amu ni law law nga nga malu ai. Shingrai nga yang, maigan amyu masha ni gaw Kabu Gara Shiga hpe lani hte lani hkap la nna hpung shang wa masai Raitim, Yuda ni gaw htunghkring a majaw myit ja ai amyu tai nna naw ngam nga ma ai. Ndai hpe Yesu tsun ai, na a nlung salum shaw kau u, ngai ashan salum jaw na ngu ai byin wa sai.
Kasa Pawlu mung Asia minor de tara maigan amyu ni hpe she shading nna Sasana galaw nga ai [Galati 2:8]. Petru chyawm gaw Yuda htung hta shamyet nna galaw mayu nga ai[Galati 2:7]. Pawlu hte Petru hkrum na lam grai yak masai [Galati 2:19]. Raitim, Yeruslem council kaw gaw Petru nan Pawlu hpe maga ai ga shaga ai nga nna rawng nga ai. Shan a lapran yak ai ningmu ni nga nga ai. Petru a myit hta ngai hpe Madu nan shatsam dat ai, ngai hta na nrai yang sumsing mungdan sumsaw hpe hpaw lu na nrai'shi galaw ai jaw ai, madat mu, nga nna myit nga ai. Dai majaw shi tsun ai hku nhkan jang yak na shadu nga ai. Pawlu mung, 'ngai hpe masha e shatsam ai nrai, dai madu nan dan pru nna kasa aya dang da ni ai' nga ai.
Ginhka nna yu ai shaloi, matu kadai hkam ai ni a kasa gaw Petru, maigan ni a kasa gaw Pawlu rai taw nga ai [Galati 2:8]. Dai majaw shan a lapran ndang kalang hkat na grai law nga malu ai.
Wunpawng Jinghpaw amyu a lapran e mung ndai mabyin hte kahproi kanoi re ai 'Jahtawng' htu ai hte nhtu ai hpe masat ai lam nga nga ai. Jahtawng htu ai hpe sha Wunpawng amyu jat ai nga ma ai. Jahtawng nhtu ai gaw maigan chyasam amyu rai nga ai. Dai rai yang, dai ni mung dai Madu hta Wunpawng amyu ni jahtawng naw htu ra na i? ngu yang, Yuda amyu ni hkristan tai ai hpang matu kadoi ai teng teng galaw ra a ni? ngu ai hte maren sha rai nga ai. James E. Peron gaw 'matu kadoi ai gaw nawku htung nre' nga ai. Dai gaw hkam kaja lam hte seng nna galaw nga ai lai langai rai nga ai. Raitim, chyum laika hta matu kadoi ai lam ding yang arawng nga ai. Kaga maigan amyu ni hta mung ma ni hpe matu kadoi ya ai lam tsi rung kaw nna hpang nga ai. Ra nga ai wa hpe kadoi ya ra chyalu sha gaw rai nga ai. Jinghpaw la kasha langai hpe matu kadoi ra ai majaw kadoi sai ngu ga, dai ma hpe Judaism Yuda htunghkring hkan sai ngu nmai hkam la nga ai.
Rai sa, Jinghpaw ni a Jahtawng gaw hpa wa rai. Jahtawng htu ai gaw mying shamying ai masat masa lamang langai rai nga ai. Nat jaw prat hta u sat yang mung n manu, dumsa shaga mung nra, nam pum toi ai hpan mung nrai rai jang gaw htap htuk ai Nga jahkraw, shan jahkraw hte shanam jap htu htu nna garan nhtawm shiga shana ai lam rai nga ai. Numju jaw ai htung kaw na rai kun? Nat hte ga hkrum ai mau mwi mau sa hku yu yang gaw shangai ai hte mying n shamying jang Nat ni shawng shamying kau ya chya ai, nga ma ai. Amying shamying ai, shangai dai daw sai hpe kumhpa shadu nna shi ga ndau ai sha rai nga ai. Rai yang ndai htunghkring gaw hkristan tai ai hpang jahtawng htu nna mying shamying ai hpe ahkyak tawn na kun? akyu hpyi shaman ai hpe mahtang lata na kun gaw hkam la ai wa a hkawn hkrang ai myit jasat hta madung na rai nga ai.
Nkau mi akyu mung hpyi jahtawng mung htu rai ma ai. Kabu Gara Shiga hpe hkap la nna dai Madu hta sak hkrung ai ni a matu gaw jahtawng htu nna mying shamying kaga mi nra sana kun? raitim, nkau mi naw htu nga ma ai, ngu ai hpe kadun ai hku ka masat da nngai law....
Read More+++Bumsinwa
Bumsinwa blog
The question is: Were they converted in Christ?
Tuesday, January 3, 2012
Myen hpyen wa a sumprat dit ai ladat gaw, “Negative Media” amyu myu shamawng nna, mung shawa hpe myit kaji myit daw na hku maw mawn nga ai. Kam shut myit kataw na hku galaw nga ai. Dai zawn re ai shiga hta shagri n kung ai ni mai byin / n mai byin n dinglik yu ai sha myit pyau mat chye nga ai. “Laiza mare hpe bum kata hku tawk waw nna sa gasat zing la na re” nga nna mung, shani shagu Shanglawt Hpyenla ni hkrat sum machyi ma ai nga nna mung, shut ai shiga, n jaw ai shiga ni shabra bu nga ma ai. Laiza hpe zing la na matu nhtoi masat ai mung latsa lang n-ga masai. Gara shani gaw, Taing Mu wa Laiza e manap shat wa sha na re, nga nna mung shabra yu masai hpe na lu saga ai re. Ning re ai shiga ni yawng gaw, dusat hkanghkyi ni a n shawp ai ga ni hkrai rai nga ai.
Gaja wa chyawm gaw, hpyen wa hpe gasat manga kau na matu myit rawt ai ni mung grai sawng nga ai hpe mu lu ai. Dinggai dingla ni, hpawmi hpaw mang ni, ramma ni, lahpum she mayut yut rai nna zawzang ai ni mung hpring dem rai nga ai. Ndai lang na majan hpe loi loi hte jasip kau jang gaw, mai nan n mai sai lam rai nga ai. Hpyen wa gaw, lam amyu myu hku masu hkalem nga ai re majaw, shi a ga hpe kachyi pyi n mai kam ai. Daini gaw “Ma gamung hka kabung” dum ai n rai sai. Gaja wa teng teng labau shang shakrip hkat ai rai saga ai. Ung ang nga n mai sai.
Ya ten myo kata nga ai htauli htaula mahkrum madup nga sai ni gaw, Myen wa a masu hkalem ga kam nna majan shakya kau na hpe she tsang nga ma ai. Hpyen wa mung anhte hpe myu shamyit masing rai nga ai gaw, asan danleng nga ai zawn, anhte mung awng padang masing hpe asan sha gwi gwi hte gasat ra saga ai. Anhte ni ung ang taw nga yang, myu shamyit masing gaw anhte hpe agrawp kau wa nga sai re majaw, Awng padang Masing hpe mahtang lahkrip ra ra dahpran shaja ra sai.
“Simsa lam” ngu ai gaw hpan lahkawng nga ai. Sum let simsa ai lam hte dang let simsa ai lam, shing n rai kahtet shakawp tsi lajang lam hte ana kanu tsai hkra tsi lajang lam re. Daini Jinghpaw Wunpawng sha ni gara hpan mahtang lata la na gaw, chye na ging saga ai.
Hkawp ningbaw ningla ni e, bandung shadaw ngang ngang hte woi awn sa wa jang, mungshawa ni mung gwi gwi hte apnawng lawm na sha re. Tai hpyen wa a sumprat dit ga hta myit gan kataw ai ni mung aten du jang kayin wa na sha re. Awng padang hpe ta tut hkam la lu hkra shakut ga.
Mali-Hpungmai Zup Lunghtawn
Tuesday, January 3, 2012 by Admin · 0
Mung hpawm hpyen dap hpaw ninghtan da lu ai gaw mung masa hpyen masa awng dang ai amyet kum la langai re hte myen asuya langai hku tsap nga sai, hpyen dap pyi nlu hpaw ninghtan tawn lu ai, mung hpawm dap hpe hpaw ninghtan dan lu ai gaw, anhte baw sang ni gade ram, Tara ai, kade ram teng man ai gade ram myutsaw myit kaba ai ngu ai hpe madi madun tawn ai hte bung ai, gade ram ntara ai hte dip sha hkrum ai, shinggyin aghkaw ahkang ginlut hkrum ai a jaw, baw sang ni rawt malan gumlang shanglawt ahkaw ahkang hpyi ai de sa wa nga ai re. Dai ni myen asuya ban hte ban up hkang lai wa sai, hpyen dap a hkrang gaw mung hpawm hpyen dap hpe jahten sharun kau ai. Bai panglung ga sadi n'nga mat ai, ntsun mat ai. Moi na myen mung a dawnghkawn gaw shagan 14 hte gumhpawm tawn da ai, dai gaw munghpawm hpe lachyum shapraw ai kumla re, ya dai ni shagan 1 sha rai mat sai. Ndai gaw munghpawm ngu n'nga sai, asan pra ndau shana sai kumla re. Hka san yang hka hpuntang na nga hpraw hpe mu mai nga ai, rai yang myu kaba masa sai shang taw nga sai myen gaw namlawm nna dumsi gamai ai ladat lang nga ai, ya kalang bai ninggam hka nna, mungkan hte tinang mungchying shawa hpe masu nga ai, simsa mara dat gabaw lang nna htawng masha kalang bai dat ya ai gaw namhtun hpraw chya tawn ai lupsung hku yet manan ai hte bung ai.
Gara hku nga tim UNFC munghpawm dap shawng hpaw ninghtan tawn nna mung masa bawngban sa yang she n'gun kaba ai, myen hpe shingdu de na madi tawn ai hte bung ai re majaw, ta sharawt shangun ai hte mung bung ai. Bawngban ai lam hta mung lachyum nga ai hte manu dan namnak nga na re. Miwa a Gas [nhprang salu] yenan sau nmai lai hkra jahten ra ai, mali zup kaw jahtu ai hpe mung n'mai htu hkra galaw ra ai, Hpakant lungseng maw hpe mung n'mai htu hkra gan jahkring ra ai, miwa gaw shi a hpaga lam teng hten run hkrat sum wa yang hpyen masa kaba galai wa chye ai, miwa hte gaw annau ni labau nga lai wa sai, [dai ni annau ni hpe miwa gaw -shanhtu -nga hpa majaw tsun ai kun? Hpa majaw yunan ga ngu shamying wa ai kun? [sakhkrung ga] sakhkung hka ngu ai hpa majaw shamying ai kun? Hpyimaw, Gawlang, Kumhpang, Mungmau ga, hpa majaw miwa lata, miwa mung byin wa ai kun? Ndai mabyin ni hpe du na ten hta myu sha yawng chye hkra sang lang dan na nngai.]
Dai ni annau ni nlaw n'la kaji tim" kri dung ai sai kaba ai magrau grang ai amyu re, annau ni hta grau kaji ai grau nlaw ai myusha hte mungdan ni mungkan hta shanglawt lu ai myusha hte mungdan law-law nga ai hpe mung dum let shawng lam de ja ja matut gasat sa wa ai gaw madung rai na re, ndai lang myen a hpyen ladat masing gaw myit htum ai wa a jumju nga ai de she yawng nga sai, asan mu chye mai ai gaw mung shawa rapdaw hte hpyen dap gaw teng n'gun kaba chyam hkat nga ai. Shada da kawng n'dum hkat ai, n'kaw ai, hpa zawn n'nawn ai, hkabra ga garan n'bung-n'hkrum ai masa pru nga ai. Bai hpyen dap kaw na mung shawa dap de bungli galai matut shatsam hkrum ai hpyen du kaba ni hte, hpyen du kaba kaw na mara hte arawng aya jahkrat kau hkrum ai ni ya na asuya hte hpyen dap hpe ninghkap wa ai. Akyang chye shada, lagaw hkang mu shada re majaw kata lam manghkang kaba byin chye ai, dap kata matsan ai dinghku law ai hte Democracy hkrang hpe madi shadaw ai hpyen la ni dap kata kaw law-law pru wa ai, sak grai nhpring shi ai hpyen la ni majan pa hta law-law si hkrum ai a jaw, kanu kawa ni Gumsan rung de laika shawn wa ai gaw myen a hpang jahtum ten de madi madun wa nga ai. Myen hpe kam hpa yang mungkan a man hta gaya kahpa hkrum ai sha n ga, myen a sadi n'dung ai masa hpe masam-maram chye wa sai majaw matsat hkrit wa ai. Hpaga lam kaba, dik hkra hkrat-sum nga sai miwa gaw gumhpraw jaw shalai kau ai hte, garum shalai kau sai hpe myit malai kaba lu ai tinang htingbu kaja hpe ntara dik ai hku chyawm zingri nga ai hpe sawn dum let myikaw ashun nga sai.
Dai ni annau ni myen a ju ntsa kaw ja panyep nyep tawn masu ai, myen a maw lanyet mawru hta, myen a sumla hkrang shapraw ai lam de hkawm sa na kun? Shing nrai jam jau hkam nna, bum pungding hta jung tawn ai myu tsaw mungtsaw shanglawt dawnghkawn hpe madaw jum sharawt na kun? 3 raitim 1 nga ai de madaw du hkra sa wa yang she kaja na kun? Padang hkrun lam majan padang dip la nna padang manau nau ai de she du mayu mat sai, anhte mung-chying shawa dawtsa a kraw lawang kata hta maroi n'ni masin n'si marit ningtsing lu nga ga ai. Laknak kaba gade mi gap sharu bun tim annau ni a myutsaw myitkraw sai kata kaw na prut pru wa ai laknak gaw dai hta htam 100 n'ga grau kaba nga ai. Myu tsaw mung tsaw myit gaw langai sha raitim galoi asum njaw ai, laknak kaba law-law gap nna yen kau ai ngu tsun na malai hpa mung ntsun ai sha nga kau dan lu ai gaw grau na kaja na re. Mungkan na madat ai mungkan ting chyam bra nga ai annau ni yawng a myiman hpe sawn yu nna tsun shaga ai gaw htuk manu dik na re Shingja laknak kaba gapbun ai majaw yen kau ai nga yang grau nna manu na kun? Myit marai atsam shayawm ai lam mung npru na re. Mung masa hte hpyen masa a katsi kahtet shadang hpe mung, shen yu ra nga ga ai, kahtet shadang 100%65 jan nga sai kun? Shing n'rai katsi shadang 20&10 lapran rai nga ai kun? Dai hpe yu maram nna mung-masa bawngban ai gaw htuk manu na re ngu mu ai.
Annau ni a saitum saipa rai nga ai hpraw sanseng tsawm dik ai kraw hkrat ma kaji ni a, Myiman hpe ja-ja azi yu nna matut gasat ga.
Baren Numraw
1945 No.2 majan ngut ai hpang, English asuya gaw, shi dip up tawn ai Koluni mungdan ni yawng hpe shang lawt jaw kau na masing hpe lutdaw kaw na shagrin da manu ai. Dai aten e Richard Actali gaw Hkring mang daju rai nna, Labour party ni up ai ten rai nga ai. Shaloi myen mung hpe mung shang lawt jaw na lam pru wa ai. Bugyuk Aung San gaw, myen mung shang lawt a matu England de sa nna, sa jahkrup ai shaloi, English du ni tsun ai gaw, myen mung hpe gaw shang lawt jaw na, rai tim bum nga masha rai nga ai Jinghpaw , Sam hte Hkang ni hpe gaw rai n jaw na lam tsun wa ai shaloi, Bu Gyuk Aung San gaw myen mung de bai wa nna, 1946 November 28 ya shani Jinghpaw mung Myitkyina de lung nna, Jinghpaw salang ni hpe myen mung hte arau shanglawt la ga. Shanglawt lu jang nanhte Jinghpaw mung daw hpe nanhte Jinghpaw ni ra ai hku up hkang mai ai. Myen ni nsa up hkang ya na re. Bai myen ni lu ai ahkaw ahkang, hte maren nanhte mung lu na. Myen ni lap mi lu yang nanhte mung lap mi lu na re. Myen hte pawng nna shanglawt la mat jang nanhte gaw English a mayam n rai sai. Bum nga masha ni lu ai ahkaw ahkang mung nanhte matut nna hkam sha lu na re. Anhte myen ni galu kaba nga ai zawn nanhte mung galu kaba wa sa na re. Shi ning du ai hte kanu myen mungdan hte n pawng mayu jang nanhte hkrai pru mai ai, ngu umhnna gumhpuk dat ai shaloi gaw, Jinghpaw salang ni a na hta mungkan na pyaw dik, na ra dik mat manu ai. Ya she chyeju madu the hkrum ai zawn ngu manu ai majaw, nang gaw anhte anhte a kahpu , anhte a kawa rai nit dai. Nang hpe kam dik saga ai. Anhte hte hpe mung pawnba shakung shapan la rit, Anhte mung nanhte hte rau shanglawt lu mayu ga ai. Naw she garum la rit ngu nna awng dawm ga ap kau dat ma ai. Chyeju madu ngu n tsun ai sha ra masai.
N dai shara hta anhte myit yu ga. Myen hte anhte Jinghpaw ni kalang mi mung jinghku rai n hku yu ga ai. Kaning re a kyang rawng ai mung rai n chye ai wa, ga tsun shapyaw ai hpe sha na ra nna, tsun ai mahkra hpe kam kau ai majaw, dai ni Jinghpaw Wunpawng sha ni a matu gaw, sum kaba, n sin krung de gum htawn bang dat ai hpa, shaning kru shi ning jan myen a shangun ma zawn zawn, mayam zawn zawn, madu rai nga ninglen manam zawn zawn, chye nga ninglen mana masu su nna nga ra ai prat du taw nga saga ai. (manang rai d aw ngu yang n dang wa ngu ai ga malai she rai mat sa.)
Aung San anhte Jinghpaw salang ni hpe hkyaw la kau ai hpang shani jang, Jinghpaw myu sha ni a myit masin hpe a tsawm chye ai Mung up ai English du Director of frontier Areas H.N.C Stevenson wa gaw, Myitkyina de lung wa nna,tsaw ra myit kaba the “nanhte Jinghpaw ni gaw, hpaji rai n chye madai majaw myen hte rau shanglawt la jang myen gaw nanhte hpe roi sha, dang sha hkrum na madai. Myen hte pawng nna shanglawt rai hkum la mu. Nanhte hpe lam shagu hta chye chyang kung kyang wa hkra naw sharing ya nna she, lak san shanglawt jaw na ga ai” nga ai shaloi, jinghku hpe gaw lagut shadu nna, “nang tsun ai hpe n kam madat ga ai . Anhte myen hte rau shanglawt lu mayu ai, shanglawt she lawan jaw marit” ngu hpyi ma ai.(jinghku ga gaw sheng maren, tsasam ga gaw si mani)
Jinghpaw salang gaw myen hte rau shanglawt la na matu Sam mung Banglung mare kaw Aung San hpung ni hte likmat htu na matu hkyen bang wa masai. Sam salang ni hku na gaw myen hpe nkam ai majaw shanglawt rau la na kachyi mi pyi n kam ai hpe, Jinghpaw salang ni shagwi ai majaw sha shanglawt rau la na matu hkraw kau ai rai ma ai. 1947 Febuary 12 ya shani Banglung myit hkrum likmat htu kau manu ai. Dai majaw dai ni du hkra Sam ni mung Jinghpaw hpe kam ai majaw, hkam sha ra nga ai zawn rai nga ai. Tsaw ra ai nu wa ji nban ni e, ndai shara hta jiwa ni kalang sha naw masu hkrum ai hpe mara ngu rai n mai tsun ai. Anhte ji wa ni shawng de kalang mi mung myen myu ni a lam rai n chye ai re majaw, n dai mara hpe myu sha ni yawng hkam la kau ging nga ai. Kam shut nna Banglung ga sadi htu sai majaw, nsin kaw hkawm ra saga ai. Anhte myu sha ni a matu mung ram dik la na sai. Kahtap nna masu hkum hkrum manu. Matut nna masu naw hkrum ai nga jang gaw, myu sha ni a mara gaw n rai sana re, Kadai kam yang kade a mara she rai na sai.
Masu chye ai wa chyawm gaw masu dingyang sha rai na re. Banglung myit hkrum lik mat htu ai hpang, 1951-52 ra lata poi,1990 ning ra lata poi, 1994 ning hta gap hkat jahkring, 13 ning tup na ai gaw da ai tara (constitution), 2010 ra lata poi, ndai ni hpe masu nna galaw lai wa sai. Bai shanhte a myi man tau nna, 13 ning tup gaw da ai tara galaw ai kaw shang lawm ya ai, myu sha ni a malai shang lawt KIA/KIO ni hpyi shawn ai hpe gaw langai mi pyi n hkap la ya ai sha n ga, 2010 ra lata poi shang na ahkang mung n jaw ai gaw kachyi mi pyi mi man n tau ai lam re. Ra lata poi de shang shing jawng na matu mai gan du Jinghpaw Wunpawng sha ni yawng kachyi mi pyi myit n hkrum ai re, myu sha ni myit n hkrum ai rai tim, kaja byin ging ai gaw, Jinghpaw Wunpawng myu sha ni gaw myen munghpawm hta lawm nga ai myu sha ni re majaw, Myu sha ni a gawng malai tai nna, shang shingjawng na KSPP party hpe ra lata poi hta shang nan shang shangun ra ai re. KSPP party hpe ra lata poi n shang shangun ai ngu ai gaw, “Nanhte Jinghpaw ni anhte myen munghpawm hte hpa n seng madai” ngu ginhka kau ai the bung mat nga sai. Dai hku rai sai sha n-ga, munghpawm byin wa ai n pawt Banglung ga sadi hpe shan hte run kau sai rai sai majaw, anhte Jinghpaw Wunpawng myu sha ni a matu, moi Banglung ga sadi rai n galaw yang na zawn mungdan san san bai nga mat na hta lai nna, lata na lam mi n nga sana kun?.
Banglung ga sadi hta,
1. Jinghpaw, Sam hte hkang myu sha ni gaw myen mung hte jawm pawng nna, myen munghpawm mungdan hpe jawm galaw let, rau jawm nga na.
2. Myen wa lap mi lu yang Jinghpaw, Sam hte Hkang ni mung lap hpra lu na.
3. Tinang nga ai shara hpe mungdaw masat la nna, tinang a mungdaw hpe tinang a myu sha ni up hkang na. Mungdaw a ra mara ma hkra hpe tinang a myu sha ni hkrai hparan na. Mungdaw ni galu kaba wa na matu gaw gap ra ai lam ni mahkra hpe Kanu mungdan kaw na hkam ya na.
4. 10 ning du ai hpang myen munghpawm kaw na pru mayu yang mai garan pru ai ngu ai myit hkrum lam ga sadi ni re rai tim, kaja wa shanglawt rau la ngut ai hpang n dai ga sadi ni hta lawm ai lam langai mi hpe mung nlu ai hpe myit malai hte hkam sha ra saga ai. Garan pru nmai ai sha n ga, tinang a mungdaw hpe tinang n lu up hkang ai. Myu sha ni a ra mara mahkra hpe manam wa kaw she shagrit shanem let hpyi la ra ai. Manam wa kaw hpyi nna ahkang jaw ai hte hpe myit pyaw tim n pyaw tim, tara tim n tara tim hkam sha ra nga sai.
Uru seng maw na shanhte htaw la mat wa ai lungseng kaw na 1% mi shapyi Jinghpaw mung a matu jai lang ai rai yang, Mogawng hte Hpakan lam hpe gatdara hte n re lungseng hte nep lu ai. Danai lam de na shanhte shaw sha ai Ja hte n hprang rai a 1% hpe Jinghpaw mung a matu jai ai rai yang , Danai lam hpe concret n nep ra ai. Ja hte nep lu daram rai sai.
Tsaw ra ai Jinghpaw Wunpawng sha ni e, masu hkam ai lam gaw n dai daram rai yang ram sanu ga. Matut nna masu n hkrum na matu sadi maja ga law. Hpyen asuya hte seng ai lam rai jang gaw, marai langai lahkawng sha bawng ban nna, n daw dan ai sha, myu sha ni law law a baw nu hte dinglik yu nna she daw dan sa wa ga law. Shawng nnan masu hkrum ai gaw masu ai wa a mara she re, lahkawng lang hta jan nna masu hkrum jang gaw masu ai wa a mara n re, kam ai wa a mara she rai na sai myit dum ga law. Dai majaw ga lahtum yang shut yang shut na, Myen hpyen asuya masu ai ngu ai gaw n shut ai ga re.
Jinghpaw Wunpawng sha ni moi laisai ten hta myen hte n pawng ai sha san san nga lai wa ai ni re hpe n kau mi n kam ma ai. Kachyi mi tsun dan mayu ai.
1. Aung San gaw Jinghpaw mung de lung wa nna , Jinghpaw salang ni hpe wa alawn ai lam gaw, kaga ga nga ai ni hpe arau nga ga ngu ai lachyum rai nga ai.
2. English Director wa gaw Jinghpaw ni hpe myen hte shanglawt rau hkum la mu, hpang e she la mu ngu ai gaw, kaga ga nga ai kaw na, myen hte rau pawng mat wa na tsan ai majaw, tsun ai re hpe sawn yu yang kaja wa moi gaw kaga ga nga ai re hpe sawn lu ai.
3. Banglung myit hkrum lek mat a majaw, kaga ga re ni jawm kahkyin dat ai majaw, myen munghpawm byin wa ai re. Kaga ga n re rai yang, banglung myit hkrum ga sadi n tawn ra ai re.
Myu sha ni a rawt malan shanglawt KIO/KIA hpe bai yu yang, nnan hpang ai shaloi gaw, Amyu sha ni shanglawt lu hkra gasat na ngu yaw shada ai lam she re. Shaning na wa ai shaloi shanglawt hte myen gaw kadai mung n dang ai masa re majaw, munghpawm myen mungdan kaw na n garan pru ai sha, madu mungdaw hpe madu myu sha ni up hkang ai lai ladat federal hpe bai hpyi la ga ngu nna 1994 hta Cease Fire gap hkat jahkring ai lam hpe shi kru ning tup galaw da sai rai tim, Federal gaw lu sani? Rai nlu ai sha n ga, Myu sha hpyen la ni hpe jahtum shamat kau ai baw ladat Border Guard she bai galaw shangun wa ai. Gap hkat jahkring ai a yaw shada ai gaw, bai lung wa na asuya nnan ni hte, mung masa saboi kaw mung masa bawng jahkrum la nna, madu mungdaw hpe madu up hkang sha na Federal hte munghpawm mungdan hpe gaw sa wa lu na matu ngu ai rai tim, kaja byin wa ai gaw, shaga na ahkang pyi n lu, tang madun ai hpe mung ahkyak n la, asuya n nan rai n lung wa yang laknak jahkrat shangun ai, shing n rai jarik sin hpyen la sha galaw shangun wa ai. Ndai gaw anhte amyu sha ni masu hkrum ai hpang jahtum rai na sai ngu kam ai. Ndai jarik sin na hpe n hkap la ai lam gaw, Jinghpaw Wunpawng myu sha ni a gawng malai tai nga ai KIO/KIA a lata la ai lam gaw, myu sha ni yawng a myit hkrum daw dan ai lam hpe hkam la lu ai lam langai rai nga ai. Ndai border Guard hpe n hkap la ai lam hpe Kanu mungdan hta nga ai Jinghpaw Wunpawng sha ni yawng sha n ga, mungkan ting de du taw nga ai Jinghpaw Wunpawng sha ni yawng mung ra sharawng dik ai lam re ngu kabu gara n gun jaw nga ga ai.
Laiwa sai ten hta lang hte lang masu hkrum sha ai a mahkrum madup a majaw, myu sha ni a ningbaw ningla rai nga ai KIO/KIA asuya gaw, hpyen asuya a masu ai hpe bai n kam hkra, lam shagu hta sadi let maja let, simsa na lam bawng ban jahkrum ai hpe na chye lu ai shaloi, mung shawa hku nna grai n-gun lu wa nga ga ai. Ahkyak ai myu sha lam daw dan na rai yang mung, tinang rawt malan hpung ni hkrai daw dan ai hku n re sha, mung shawa a hpaji jaw bawng ban shang lawm ai hpe madung tawng let daw dan sa wa ai lam gaw, myusha lawt lam hta manu dan dik ai lam ni rai nga sai ngu kabu kaga n-gun jaw nga ga ai.
Tai hpyen ni zawn lak nak n-grung ai, masha n-gun nlaw ai rai tim, Myu sha ni yawng shang lawm myithkrum nna jawm ninghkap ai majan, teng man ai majan re majaw, Karai Kasang a shaman chyeju lawm nna, Wunpawng annau ni n dai majan gaw padang dip lu ai majan rai na re ngu kam nga ai. Mungkan ting kaw nga ai Jinghpaw Wunpawng sha ni kaw na mung, dang di lu ai Karai Kasang kaw n sim n sa akyu hpyi nga ga ai re. God can do every thing.
Rai yang ndai shara kaw myu sha ni a matu myit yu na lam langai mi nga ai. Tai hpyen gaw anhte hta n-gun grai kaba ai. Anhte nmai dang ai ngu nna, Federal hpe sha hpyi la nna Federal daram hte myit shadik let, myen hte rau prat tup nga mat sana kun? Ndai ni hte sha a ganawng nga ding sa gaw, federal mi lu tim maga mi hku gaw naw masu sha, dip sha, dang sha ai gaw naw matut hkrum nga na ga ai. N-gun bung n bung hpe n yu, laknak grung n grung hpe mung n myit ai sha, “Anhte a awng padang, Yehowa Karai Kasang” hpe kam sham let, Awng Dawm shanglawt hpe myit mada nga ai ni rai yang gaw, anhte hpe Karai Kasang mungdan jaw ai shani, masu magaw, hkalem hkalau ai chyahkyawn asuya a kata kaw na lawt wa na ga ai. Dai majaw dai ni nang du nga ai gaw“Lam n braw kaw re, gara de hkan na” Wunpawng sha ni e.
Myu hpe tsaw ra let,
Agu Namti
Labels: Laika Ngau
11 comments:
- Anonymous said...
-
mung masa uhpung ni myu sha ni hpe gara lam hkan na nchye hkra woi lam ai shaning grai na sai,gap hkrat ga nga nna gramaga de yawng woi ai remung nchye, gaphkat jahkring nga nna sha ning law law lam woi ai mung nnga, yawng hpe lam woi shadam, hpyen wa mya sha ai sha katut, yabat gasat ga nga ,myen wa hte bai pawng nga na matu sha bai shaga, myen mung ting a mungmasa hpe sha bai lit lamayu ai uhpung ti nang a lit hpe pyi nndang maw na zawn re ai mung masa, tinang hpara ai re mung nchye nna grai kaw hpi nga, grai wa ganing re ai hpe jaw na ta? ngai ra ai gaw wunpawng mungdan,ngye jiwa luda ai mung wunpawng kachin mungdan ,karai jaw ai mung wunpawng kachin mungdan,asak hpe jaw nna makup maga ai ni mung wunpawng myu sha, hpawng de makup maga na myu tsaw shre shagan ni mung wunpawng kachin myu sha ,myit asan, pan dung mung asan, ndai san ai lam hta she Karai kasang mung lawn na re, lamdam taw nga nmai, ningbaw ni mung ndai lam hkan ra, myu sha ni a padan hkrun lam, ngai ra sharawng ai mung wunpawng mungdan, hpyen wa jaw na matu taladawn hpyi nnra, hpyi sha ai amyu ni hpe, jachyum ga hta mayam ni nga. garai nra ai lam hta nmai hkan sa ai achying ten rai sai.awng padang lam hta grai wa tut lawm nga u ga.
- December 21, 2011 5:49 PM
- MYU TSAW MUNG TSAW said...
-
KOI,KIA SHA W.P MUNG DAN A ASUYA,W.P MYU SHA NI A MATU HPYEN DAP RAI NGA AI..
- December 21, 2011 6:44 PM
- myitkyina boy said...
-
Um Federal hku sa yang gaw anhte jinghpaw w/p myusha hpyen dap hpe nmai hpaw mat sana re majaw dai ahkaw ahkang tat kau ai hte gaw hpyen wa a lata kaw rai sai re.shi kam ai hku anhte hpe mai kalau sha mat sai.U.S.A gaw Europe hkan na masha ni mungdan nbung ai kaw na sa ai rai tim yawng hte htuk manu ai American ngu shamying ai majaw mang hkang dai ram n-nga mat ai.Anhte myen mung Native masha ni gaw myen nre majaw anhte hte seng ai mying hpe nlu shamying nga ai ndai gaw amyu mat masing hta myityu hpa gaw re ngu mu ai.
- December 21, 2011 10:38 PM
- little Jinghpaw sai jet said...
-
WP sha langai hku n na chye nan chye da ging ai lam ni hpe chye lu ai majaw grai chyeju gaba la sai law,AH GU NAMTI e,Karai Wa gaw an hte a shawng lam hpe galoi mung lam madun shaman nga u ga law..
- December 21, 2011 10:43 PM
- msw langji said...
-
Um Ya Myen ni hte mung masa jahta na ngu ai shaloi grai njahta yang ya myen ni anhte lamu ga de htu lung wa ai myen hpyen la ni shawng dawm kau ngut yang shaga ga ngu yang gaw grai htap htuk manu na wa,ndai hku nre ai sha kalaw dat yang K.I.A/K.I.O ningbaw ningla ni lani myi myusha man hta dawdan shut kau ai byin wa mai ai hpe mu yang grai kaja na wa.
- December 21, 2011 11:09 PM
- Anonymous said...
-
Ah Gu,
Grai hkrak ai. Ya na zawn matut nna yawng hpe myi jahpaw shachye shachyang ai lam galaw u. Grai chyeju kaba sai. Grai n-gun lu ai.
Ah Tsawm
- December 22, 2011 1:46 AM
- Anonymous said...
-
Masha jahpan n law ai majaw gara ladat hku nna Mungdan madu lu na mahkrun tam yu ga. Gasat di la ngut ai hpang masat ya na matu mungdan law law de manang jinghku law law mahkawng ra na re.
- December 22, 2011 5:11 AM
- Jutgert said...
-
Madu up hkang lam hpe sha ra sharawng ga ai.
Tsep kawp Union,Federal munghpawm hpe nhkap la ga ai.
- December 22, 2011 5:42 AM
- hkunman said...
-
Myen a lagaw, lata,Mahkra gahtam daw kaw ngut ai hpang she Tengman ai,hku mai bawng ban na re. Myen a bawnu gade ram sung ai hku magaw ai. Manai ai ngu ai gaw, n-lu maram tawn lu ai. Majan lam shagu hta, GOD lawm jang hkum tsup sai,Myen wa bawng ban ga ngu ai mung shi tsun masu ai sha re,Myen a kraw hta Yawng hpe sat na, Yawng hpe madu la na, Yawng hpe shamyit kaw ma na ngu ai, myit zasat gaw 100% hpring tup re,Yamung LID, 66,hpe Jinghpaw Mung de Majan rawt na matsun ai lam na chye lu ai,dai majaw gaw, GOD, kaw marawn jahtaw sha bam n-na gara hku gap na ngu myit shajin ai gaw madung re,
- December 22, 2011 7:23 AM
- Anonymous said...
-
Myen ni a mung masa kaw n kadawng bang mat na ahkyak ai. Jinghpaw ni galoi she tinang lagaw hta lu tsap na? Mung masa Lam- Myen a npu rai na kun? Hpung makam masham lam-Kayin ni a npu rai raw ai le? gaya kahpa re. Tinang nang gwi gwi tsap yu ga le..nau agam ai baw n di ga!
- December 23, 2011 12:42 AM
- Anonymous said...
-
Grai teng ai. Tinang mungdan lu mayu yang Dai baw myit jasat rawng ra ai. Brand new mari/galaw la ga.second hand n la ga.
- December 23, 2011 12:54 AM
eng_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn unk eng_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ceb_Latn unk lim_Latn ace_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn knc_Latn zsm_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ces_Latn eng_Latn eng_Latn kac_Latn kac_Latn kac_Latn kac_Latn kac_Latn kac_Latn kac_Latn eng_Latn eng_Latn eng_Latn eng_Latn eng_Latn eng_Latn ces_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn eng_Latn kac_Latn eng_Latn zho_Hans eng_Latn kac_Latn kac_Latn kac_Latn kac_Latn kac_Latn zho_Hans kac_Latn kac_Latn kac_Latn kac_Latn kac_Latn kac_Latn eng_Latn ayr_Latn eng_Latn eng_Latn kac_Latn kac_Latn kac_Latn kac_Latn kac_Latn kac_Latn eng_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn twi_Latn kac_Latn eng_Latn eng_Latn unk kac_Latn hun_Latn kac_Latn unk kac_Latn hun_Latn eng_Latn unk kac_Latn hun_Latn eng_Latn unk kac_Latn hun_Latn sun_Latn unk kac_Latn hun_Latn eng_Latn unk som_Latn kac_Latn som_Latn knc_Latn eng_Latn unk kac_Latn knc_Latn eng_Latn unk kac_Latn kac_Latn knc_Latn eng_Latn unk kac_Latn knc_Latn eng_Latn unk kac_Latn knc_Latn eng_Latn unk kac_Latn knc_Latn